Polisie kry hope pynmedikasie, kokaïne by huis in Gqeberha | Netwerk24
Deur Cara-Lee Dorfling 01 Augustus 2021 12:30
Die polisie se teenbende-eenheid het Vrydagmiddag op die R94 000 se medikasie beslag gelê nadat 'n deursoekingslasbrief by 'n huis in Anita-rylaan, Barcelona, uitgevoer is.
Volgens 'n bron het die polisie by die huis toegeslaan nadat inligting ontvang is dat onwettige vuurwapens en gesteelde goedere moontlik hier versteek word.
Met die polisie se soektog is daar egter op 3 000 Stilpane-?tablette, 1 700 Brazepam-tablette en 12g se kokaïen beslag gelê.
Kol. Priscilla Naidu, polisiewoordvoerder, sê 'n 58-jarige man, wat alleen in die huis was, is vir die onwettige besit van voorskrifmedikasie in hegtenis geneem.
Die vermoede is tans dat die tablette as dwelms vir verslaafdes verkoop word, eerder as vir geneesmiddel.
Naidu sê die tablette is in verseëlde houers aangetref, wat aandui dit is verskaf. Verdere ondersoek sal deur die polisie gehou word in 'n poging om die verskaffer van die medikasie vas te trek.